**Retningslinjer for private tillidsrepræsentanter om tilskud til lokale arrangementer**

**Tilskuddets størrelse**

Djøf yder et årligt tilskud på 400 kr. pr. medlem af Djøf Privat til klubbens aktiviteter.

Midlerne skal primært anvendes til faglige arrangementer på arbejdspladsen, men kan også bruges til netværks- og sociale aktiviteter, så længe formålet er at styrke det faglige fællesskab, sammenhængskraften og trivslen.

**Hvad kan midlerne bruges til?**

Tilskuddet kan anvendes efter lokal beslutning til:

* Honorar til foredragsholdere
* Fortæring
* Netværksaktiviteter

Tilskuddet kan ikke bruges til:

* Mødediæter, time- eller dagpenge
* Dækning af tabt arbejdsfortjeneste
* Taxaregninger eller drikkepenge

**Sådan søger du**

Efter afholdelse af arrangementet sender du en mail til MKI@djoef.dk med anmodning om refusion. Mailen skal indeholde:

1. Mødeindkaldelse eller dagsorden
2. Alle regnskabsbilag
3. Deltagerliste med navnene på Djøf Privats medlemmer

Djøf sørger herefter for betaling af bilagene.

Hvis betalingen skal ske til dig personligt, skal du oplyse dit registrerings- og kontonummer.  
Hvis betalingen skal ske direkte til fx en restaurant eller en oplægsholder, skal du indsende faktura eller kvittering.

**Hvem kan deltage i arrangementerne?**

Kun medlemmer af Djøf Privat kan få dækket udgifter til deltagelse.

Det er op til klubben lokalt at beslutte, om arrangementerne skal være for medlemmer eller åbne for alle kollegaer på arbejdspladsen.